เตือนผู้มีเงินได้เก็บใบเสร็จซ่อมบ้านหักภาษี
อธิบดีกรมสรรพากรเตือนผู้มีเงินได้เก็บใบเสร็จซ่อมบ้านน้ำท่วม เพื่อเป็นหลักฐานขอนำไปลดหย่อนภาษี
26 ก.พ. 2555

อธิบดีกรมสรรพากรเตือนผู้มีเงินได้เก็บใบเสร็จซ่อมบ้านน้ำท่วม เพื่อเป็นหลักฐานขอนำไปลดหย่อนภาษีนายสาธิต รังคสิริ อธิบดีกรมสรรพากร แจ้งเตือนผู้มีเงินได้ที่ชำระภาษีประจำปีภาษี 2554 นี้ และต้องการใช้สิทธิ์ขอลดหย่อนภาษีกรณีซ่อมบ้านซ่อมรถ ว่า ให้เก็บเอกสารหลักฐานในการซ่อมแซมบ้านและรถให้ดี ไม่ว่าจะเป็น  สัญญาว่าจ้าง, ใบเสร็จค่าวัสดุและอุปกรณ์ต่างๆ ที่เกี่ยวกับการซ่อมบ้านและรถ  โดยในส่วนของค่าจ้างซ่อมบ้าน ก็ให้ช่างซ่อม ออกเป็นใบสำคัญรับเงิน



สาธิต รังคสิริ
ทั้งนี้ กรมสรรพากรยังย้ำเตือนอีกว่า เอกสารต่างๆ ที่นำมาเป็นหลักฐานยืนยันค่าใช้จ่ายในการซ่อมแซมนั้น  ต้องระบุชื่อของผู้มีเงินได้เป็นสำคัญ  ผู้มีเงินได้ต้องตรวจสอบชื่อในใบเสร็จให้ถูกต้อง  นอกจากนี้ เอกสารหลักฐานการซ่อมต่างๆ ที่นำมาขอลดหย่อนนั้น ต้องยื่นในปีภาษีให้ตรงกัน  คือซ่อมบ้าน ซ่อมรถ ปี 2554 ก็ยื่นภาษีในปีภาษี 2554  เนื่องจากเมื่อมายื่นภาษีจะได้ไม่เสียสิทธิประโยชน์.